
       REPUBLIKA HRVATSKA

	

	OSJEČKO-BARANJSKA ŽUPANIJA

	  DJEČJI VRTIĆ MILO DIJETE
            UPRAVNO VIJEĆE




Na temelju članka 50. Statuta Dječjeg vrtića ''Milo dijete'' Viškovci, i Odluke o raspisivanju natječaja za upis djece  u Dječji vrtić ''Milo dijete'' Viškovci od 05.06.2026. godine, Upravno  vijeće Dječjeg vrtića ''Milo dijete'' Viškovci dana  07. kolovoza 2026. godine objavljuje 

[bookmark: _Hlk165587687]

JAVNI NATJEČAJ
ZA UPIS DJECE U DJEČJI VRTIĆ ''MILO DIJETE'' VIŠKOVCI – PODRUČNI OBJEKT LAVIĆ VUKA
ZA PEDAGOŠKU GODINU 2026./2027.


U područni objekt ''Lavić Vuka'' Vuka (u daljnjem tekstu: vrtić) upisuju se djeca koja do 31.08.2026. godine navršavaju 3 (slovima: tri) godine života (a prijava se može podnijeti i za djecu koja u tijeku pedagoške godine stječu pravo na upis) pa do polaska u osnovnu školu.

Prednost pri upisu djece u redovni program vrtića u skladu sa Zakonom o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22,101/23 i 22/26) i Pravilnikom o upisu djece i ostvarivanju prava i obveza korisnika usluga u dječjem vrtiću ''Milo dijete'' Viškovci, u slučaju prijave većeg broja djece od broja djece planiranog za upis, ostvaruje dijete koje (članak 15. stavak 3. Pravilnika o upisu): 
1. zajedno s oba roditelja ima prebivalište na području općine Viškovci, odnosno Općine Vuka i državljani su Republike Hrvatske,
2. dijete koje zajedno sa samohranim roditeljem ima prebivalište na području općine Viškovci odnosno Općine Vuka i državljani su Republike Hrvatske, 
3. dijete kojem je dodijeljen skrbnik ili je smješteno u udomiteljsku obitelj, ako njegov skrbnik ili udomitelj ima prebivalište na području općine Viškovci odnosno Općine Vuka,
4. dijete koje je strani državljanin i koje zajedno s roditeljima ima status stranca s odobrenim stalnim boravkom na području Općine Viškovci odnosno Općine Vuka,
5. dijete koje sa roditeljima ima prebivalište na području druge jedinice lokalne samouprave.

Prednost pri upisu djece u redoviti program, a koje se tiču upisa djece u područni objekt ''Lavić Vuka'' Vuka, ostvaruju djeca čiji roditelji, samohrani roditelji, skrbnici, udomitelji imaju prebivalište na području Općine Vuka, odnosno dijete stranog državljanina koji imaju status stranca s odobrenim stalnim boravkom na području Općine Vuka.


Jedini kriterij za upis djece u područni objekt ''Lavić Vuka'' Vuka je prethodno navedeni kriterij prebivališta odnosno boravišta na području Općine Vuka. 

Prednost pri upisu u slučaju istog broja bodova ostvaruju djeca roditelja žrtava i invalida Domovinskog rata te djeca s teškoćama u razvoju (članak 16. stavak 1. Pravilnika o upisu) (uz nalaz i mišljenje tijela za vještačenje – ukoliko Vrtić može osigurati potrebne specifične uvjete (članak 23. stavak 4. Pravilnika o upisu), dijete koje ima upisanog brata ili sestru u vrtić, odnosno koje ima veću kronološku dob (kriterij starosti djeteta) (članak 18. stavak 4. Pravilnika o upisu).

Upis djeteta tijekom godine je iznimno moguć ako u skupini ima slobodnih mjesta.

A) Za djecu koja se prvi put upisuju u vrtić

Za prijavitelje korisnike područnog objekta ''Lavić Vuka'' iz Vuke, koji po prvi put prijavljuju dijete za upis, potrebno je priložiti samo preslike osobnih iskaznica oba roditelja ili iskaznicu samohranog roditelja, skrbnika ili udomitelja koji imaju prebivalište na području Općine Vuka.

Uz Prijavu roditelj koji ostvaruje prihod dužan je priložiti dokaze radi utvrđivanja iznosa sudjelovanja roditelja u plaćanju mjesečne cijene usluga Ustanove i to (članak 9. Pravilnika o upisu): 

· potvrda poslodavca o prosjeku plaće za posljednja 3 mjeseca u trenutku objave natječaja (dohodak od nesamostalnog rada), godišnja prijava poreza za obrtnike ili 
· potvrda/rješenje HZZO-a o visini primanja za vrijeme rodiljnog dopusta ili roditeljskog dopusta ili 4
· potvrda HZZ-a o primanjima ili
· zadnji odrezak od mirovine ili 
· rješenje Hrvatskog zavoda za socijalni rad o priznavanju statusa njegovatelja. 

Korisnik usluga koji ne dostavi podatke o prihodima, sudjeluje u mjesečnoj cijeni usluga u visini najvećeg iznosa kojeg utvrđuje osnivač Odlukom o mjerilima za naplatu usluga Dječjeg vrtića ''Milo dijete'' od roditelja-korisnika usluga (članak 9. stavak 2. Pravilnika).

Djeca s teškoćama koja imaju nalaz i mišljenje tijela za vještačenje ostvaruju pravo upis ukoliko Vrtić može osigurati potrebne specifične uvjete (članak 23. stavak 4. Pravilnika o upisu). Ova odredba se odnosi i na djecu koja bi trebala biti upisana u područni objekt ''Lavić Vuka''.


B) Za nastavak korištenja usluga Dječjeg vrtića roditelji su dužni priložiti:

Roditelj djeteta koje je upisano u prethodnoj pedagoškoj godini uz ispunjen obrazac zahtjeva za nastavak korištenja usluga u Dječji vrtić ''Milo dijete'' – matični objekt i područni objekt, dužni su priložiti osnovnu dokumentaciju.

(Obrazac Zahtjeva može se preuzeti na mrežnoj stranici Dječjeg vrtića ''Milo dijete''.)

1. za dokaz prebivališta: preslika osobnih iskaznica oba roditelja – ako je došlo do promjene adrese – odnosi se za djecu sa područja Općine Vuka
1. za dijete s teškoćama u razvoju: Nalaz i mišljenje nadležnog tijela iz sustava socijalne skrbi ili potvrdu izabranog   pedijatra ili   obiteljskog liječnika da je razmjer teškoća u razvoju ili kronične bolesti okvirno u skladu s listom oštećenja funkcionalnih sposobnosti sukladno propisu kojim se uređuje metodologija vještačenja - odnosi se za djecu sa područja Općine Vuka
1. [bookmark: _Hlk231939838] za dijete koje ima odgodu o polasku u prvi razred: rješenje ili mišljenje povjerenstva o odgodi polaska u prvi razred - odnosi se za djecu sa područja Općine Vuka
1. za dijete koje zajedno s roditeljima nema prebivalište na području Općine Vuka: Rješenje/odluka/potvrda, zaključak o sufinanciranju boravka djeteta druge jedinice lokalne samouprave

Natječaj za upis djece u vrtić za pedagošku godinu 2026./2027. traje 15 (slovima: petnaest) dana (članak 6. stavak 3. Pravilnika o upisu), a zamolbe za upis se dostavljaju Dječjem vrtiću ''Milo dijete'' Viškovci, i to od 

od 07. kolovoza do 21. kolovoza 2026. godine 


Zahtjev za upis sa traženom dokumentacijom dostavljaju se (članak 8. stavak 3. Pravilnika o upisu), za područni objekt ''Lavić Vuka'' Vuka:

1. osobno na adresu Općine Vuka, Vuki, Osječka 83, 31403 Vuka, svakim radnim danom od 09:00 – 13:00 sati, ili 
2. poštom preporučeno na adresu: Dječji vrtić ''Milo dijete'' Viškovci, područni objekt ''Lavić Vuka'' Vuka, Osječka 83, 31403 Vuka, s naznakom: 

Upis djece u Dječji vrtić područni objekt ''Lavić Vuka'' Vuka, akademska godina 2026./2027.

3. putem e-maila: milodijete.viskovci@gmail.com  (sve tražene dokumente je potrebno skenirati u pdf format i poslati svaki pojedinačno, ili zbirno).

Povjerenstvo za upis djece u dječji vrtić će na temelju provedenog natječaja utvrditi liste reda prvenstva za upis djece u mješovite skupine za područni objekt ''Lavić Vuka'' u Vuki.

Upravno vijeće donijet će odluku o upisu koja će biti objavljena na oglasnoj ploči vrtića.
 
Obrasci za upis djece u vrtić (članak 7. Pravilnika o upisu) nalaze se u prilogu natječaja, a mogu se podići u Općini Vuka, radnim danom u vremenu od 09:00 do 13:00 sati, ili zatražiti putem maila: milodijete.viskovci@gmail.com . 

Rezultati upisa objavljuju se javno na oglasnoj ploči vrtića i službenim mrežnim stranicama Dječjeg vrtića ''Milo dijete'', u obliku privremene liste po odgojno-obrazovnim skupinama koja sadrži:
1. redni broj,
2. šifru prijavitelja koja se odnosi na pojedino dijete (šifra poznata roditeljima djeteta za koje je podnesen zahtjev za upis),
3. ukupan broj bodova,
4. podatke o prihvaćenim i odbijenim zahtjevima te slobodnim kapacitetima (članak 28. stavak 2. Pravilnika o upisu).

O datumu upisa u vrtić prema listi reda prvenstva i potpisivanju ugovora roditelji će biti obaviješteni. 

Roditelj ima pravo prigovora na Listu reda prvenstva u dijelu koji se odnosi na njegovo dijete u roku od 8 dana od dana objave Liste reda prvenstva (članak 29. Pravilnika o upisu)

Prigovor se u pisanom obliku podnosi Upravnom vijeću, a dostavlja se Povjerenstvu osobno ili putem elektroničke pošte navedene u objavi za upis (članak 29. Pravilnika).

[bookmark: _Hlk169043336]Odluku o prigovoru donosi Upravno vijeće u roku od 15 dana od dana isteka roka za podnošenje prigovora (članak 30. Pravilnika o upisu). 

Odgovor na prigovor u pisanom obliku roditelju se dostavlja u zatvorenoj koverti poštom odnosno putem elektroničke pošte (članak 30. Pravilnika o upisu).  

Ukoliko je roditelj nedostupan odluka će se u zatvorenoj koverti izvjesiti na oglasnu ploču Vrtića s naznakom da se time smatra da je dostava izvršena  (članak 30. Pravilnika o upisu).

Odluka Upravnog vijeća je konačna (članak 30. Pravilnika o upisu).

Za sve slučajeve koji nisu obuhvaćeni Pravilnikom o upisu, odluku donosi Upravno vijeće Dječjeg vrtića ''Milo dijete''.



KLASA: 601-02/26-05/20
URBROJ: 2158-40-1-02-26-05
Viškovci, 07. kolovoza 2026. godine



Predsjednica Upravnog vijeća
								Dječjeg vrtića ''Milo dijete''
								Jasmina Galeković, dipl. iur.

